Δήμος Ν.Σμύρνης

Έκτακτη Διαδικτυακή Διάλεξη ΑΚΑΔΗΜΙΑΣ ΓΟΝΕΩΝ
2020-07-07 14:00 - 15:00 (Europe/Athens)
Αγαπητοί εκπαιδευόμενοι Ακαδημίας Γονέων Δήμου Νέας Σμύρνης,

Την Τρίτη 7 Ιουλίου και ώρα 14.00-15.00 θα πραγματοποιηθεί διαδικτυακή διάλεξη στο πλαίσιο μαθημάτων συνεργασίας Α΄και Β΄Παιδιατρικών Κλινικών του Παν/μίου Αθηνών με θέμα :

“Βιολογικά τρόφιμα και η σημασία τους στην υγεία μας”

Εισηγήτρια :Άρτεμις Κ. Τσίτσικα
Αναπλ. Καθηγήτρια ΕΚΠΑ

Εάν ενδιαφέρεστε στείλετε mail στο youth-msc : info@youth-msc.gr για να σας σταλεί το σχετικό link.
Εκ της Γραμματείας
—
Μονάδα Εφηβικής Υγείας (Μ.Ε.Υ)
Β΄ Παιδιατρική Κλινική Παν/μίου Αθηνών
Νοσοκομείο Παίδων “Π & Α Κυριακού”

Συμπλήρωσε Έξυπνα το Μηχανογραφικό σου
2020-07-02 19:00 - 20:00
Δωρεάν διαδικτυακή συνάντηση (meeting) προσφορά στους υποψηφίους και τους γονείς τους, με θέμα: “ΣΥΜΠΛΗΡΩΣΕ ΕΞΥΠΝΑ ΤΟ ΜΗΧΑΝΟΓΡΑΦΙΚΟ ΣΟΥ”,
την Πέμπτη 2 Ιουλίου, ώρα 7μμ,
μέσα από την πλατφόρμα ZOOM,
πατώντας το σύνδεσμο: https://us02web.zoom.us/j/82729023840

Τηλεδιάσκεψη ''Προετοιμάζοντας τα παιδιά για το νηπιαγωγείο''
2020-06-24 18:00 - 19:30
Η τηλεδιάσκεψη απευθύνεται σε όλες/ους τις/τους εκπαιδευτικούς των Δημόσιων και Ιδιωτικών Νηπιαγωγείων της Δ΄ Διεύθυνσης και μέσω αυτών, σε όλους τους γονείς και κηδεμόνες, που έχουν εγγράψει τα παιδιά τους για το επόμενο σχολικό έτος (2020-2021) στα Νηπιαγωγεία της Δ’ Διεύθυνσης (ανεξαρτήτως του σχολείου όπου θα φοιτήσουν τα παιδιά τους), αλλά και όσων τα παιδιά φοιτούν ως προνήπια κατά το τρέχον σχολικό έτος (2019-2020) στα Νηπιαγωγεία μας.
Σκοπός της ανοικτής εκδήλωσης είναι η ενίσχυση της επικοινωνίας και της συνεργασίας σχολείου-οικογένειας, προς όφελος των παιδιών. Στην τηλεδιάσκεψη θα αναφερθούμε στη συναισθηματική διαχείριση και οριοθέτηση των παιδιών προσχολικής ηλικίας και στην καλύτερη προετοιμασία για τη μετάβασή τους από το σπίτι ή τον παιδικό σταθμό στο νηπιαγωγείο.

ΠΡΟΣΚΛΗΣΗ – ΠΡΟΓΡΑΜΜΑ ΠΑΤΗΣΤΕ ΕΔΩ

Ηλεκτρονική Ημερίδα με ΑΚΤΙΟΣ για την ΑΝΟΙΑ
2020-06-17 18:00 - 19:00
Ο Δήμος Νέας Σμύρνης, σε συνεργασία με τις Μονάδες Φροντίδας Ηλικιωμένων «ΑΚΤΙΟΣ» ανακοινώνουν Ηλεκτρονική Ημερίδα (WEBINAR) με θέμα:
«Συμβουλές Διαχείρισης καθημερινότητας για φροντιστές ανθρώπων με άνοια»
Η Ηλεκτρονική Ημερίδα θα πραγματοποιηθεί την: ΤΕΤΑΡΤΗ 17 Ιουνίου 2020, ώρα 18:00 – 19:00
Η παρακολούθηση της Ημερίδας είναι ΔΩΡΕΑΝ για όλους τους ενδιαφερόμενους, με μόνη προϋπόθεση για την συμμετοχή την ΗΛΕΚΤΡΟΝΙΚΗ ΕΓΓΡΑΦΗ με το ονοματεπώνυμο και το email σας στην ΔΗΛΩΣΗ ΣΥΜΜΕΤΟΧΗΣ

LINK ΑΙΤΗΣΗΣ ΣΥΜΜΕΤΟΧΗΣ: https://bit.ly/3dWsHrY

Θα τηρηθεί σειρά προτεραιότητας
Θα σας σταλεί email με τον σύνδεσμο για την παρακολούθηση ΜΙΑ ΗΜΕΡΑ ΠΡΙΝ την Ημερίδα
Θα δοθούν βεβαιώσεις συμμετοχής

Β’ ΤΑΚΤΙΚΗ ΕΘΕΛΟΝΤΙΚΗ ΑΙΜΟΔΟΣΙΑ 2020
2020-05-17 09:00 - 13:00 | Γαλαξίας – Δημοτικός Πολυχώρος Πολιτισμού Νέας Σμύρνης, 2ας Μαΐου 16, Νέα Σμύρνη, 171 21, Greece
Η Κοινωνική Υπηρεσία του Δήμου Νέας Σμύρνης σε συνεργασία με το Γενικό Νοσοκομείο Ασκληπιείο Βούλας και την Ομάδα Εθελοντών του Δήμου «Ενεργός Δράση» διοργανώνουν εθελοντική αιμοδοσία για την ενίσχυση της Δημοτικής Δανειστικής Τράπεζας Αίματος.
Η αιμοδοσία θα γίνει στον Δημοτικό Πολιτιστικό Πολυχώρο του Γαλαξία στην Πλατεία της Νέας Σμύρνης, την Κυριακή 17 Μαΐου, από τις 09:00 π.μ. έως τη 1:00 μ.μ.
Κατόπιν ραντεβού στα τηλέφωνα 2132025842 και 2132025882.
Συμμετέχουν επίσης, ο Σύλλογος Υπαλλήλων Δήμου Νέας Σμύρνης, ο Ροταριανός Όμιλος Νέας Σμύρνης, ο Ελληνικός Ερυθρός Σταυρός, το Σώμα Εθελοντών – Σαμαρειτών – Διασωστών Νέας Σμύρνης, ο Σύλλογος Ιμβρίων, ο Σύλλογος Τενεδίων «ο Τέννης», η Ένωση Ποντίων «Η Μαύρη Θάλασσα», το Φιλανθρωπικό Σωματείο «Όλοι μαζί για τη Νέα Σμύρνη», ο Πολιτιστικός Σύλλογος «Αιολίδα» και οι Σύλλογοι Γονέων και Κηδεμόνων Νέας Σμύρνης των σχολείων: 1ου και 5ου Δημοτικού, 1ου και 4ου Γυμνασίου και 1ου Λυκείου.
Με την ευγενική στήριξη της εταιρίας Βίκος.

ΕΚΤΑΚΤΗ ΕΘΕΛΟΝΤΙΚΗ ΑΙΜΟΔΟΣΙΑ
2020-03-28 10:00 - 13:00 | Γαλαξίας – Δημοτικός Πολυχώρος Πολιτισμού Νέας Σμύρνης, 2ας Μαΐου 16, Νέα Σμύρνη, 171 21, Greece

Οικοδομώντας Ψυχική Ανθεκτικότητα υπερβαίνουμε και νοηματοδοτούμε αντιξοότητες
2020-03-07 18:00 - 20:00 | ΑΙΘΟΥΣΑ ΔΗΜΟΤΙΚΟΥ ΣΥΜΒΟΥΛΙΟΥ, 2ας Μαΐου 8, Νέα Σμύρνη, 17121, Ελλάδα
Το Γραφείο Παιδείας του Δήμου Νέας Σμύρνης ανακοινώνει την υλοποίηση Ημερίδας Συμβουλευτικής Ενηλίκων, με τίτλο:
«Οικοδομώντας Ψυχική Ανθεκτικότητα, υπερβαίνουμε και νοηματοδοτούμε αντιξοότητες».
Η Ψυχική Ανθεκτικότητα δεν είναι μόνο ένα χαρακτηριστικό με το οποίο κάποιος γεννιέται, είναι και μια τέχνη ζωής την οποία ο καθένας μπορεί να καλλιεργήσει.

Στην ημερίδα θα προσεγγίσουμε την έννοια της Ψυχικής Ανθεκτικότητας και τους παράγοντες που την επηρεάζουν. Θα προσδιορίσουμε τα χαρακτηριστικά και τους τρόπους εκείνων των ανθρώπων οι οποίοι ανταποκρίνονται, διαχειρίζονται, υπερβαίνουν και νοηματοδοτούν δυσκολίες και σημαντικές προκλήσεις. Θα διερευνήσουμε τους μηχανισμούς ενίσχυσης της Ψυχικής Ανθεκτικότητας που το άτομο μπορεί να οικοδομήσει, χτίζοντας μια πραγματικά ανθεκτική προσωπικότητα.
Θα ακολουθήσει συζήτηση με τους συμμετέχοντες.
ΕΙΣΗΓΗΤΡΙΑ: Γεσθημανή ΠΑΝΤΕΛΙΔΟΥ
Σύμβουλος Ψυχικής Υγείας – Ψυχοθεραπεύτρια
Το ΣΑΒΒΑΤΟ 07 Μαρτίου 2020, ώρες 18:00 – 20:00
Η Ημερίδα θα πραγματοποιηθεί στην ΑΙΘΟΥΣΑ ΔΗΜΟΤΙΚΟΥ ΣΥΜΒΟΥΛΙΟΥ, 2ας Μαΐου 8, Κεντρική Πλατεία Νέας Σμύρνης. Είσοδος Ελεύθερη.
Πληροφορίες: Γραφείο Παιδείας Δήμου Νέας Σμύρνης, Ελ. Βενιζέλου 16, 2132025840 – 833

ΑΠΟΚΡΙΕΣ ΣΤΗΝ ΠΟΛΗ ΜΑΣ
2020-02-27 17:00 - 20:00
Το τμήμα Παιδείας του Δήμου μας σας προσκαλεί στην παραδοσιακή αποκριάτικη γιορτή των σχολείων μας, την Πέμπτη 27 Φεβρουαρίου 2020 και ώρα 17.00 στην πλατεία Ζαρίφη.
Σ’ ένα πλούσιο αποκριάτικο πρόγραμμα ντύνουμε την πόλη μας με χρώματα, σερπαντίνες και κομφετί. Με το γαϊτανάκι μας και μεγάλες δόσεις κεφιού και χαράς, με κρουστά και τύμπανα δίνουμε το ρυθμό για χορό και για το κυνήγι θησαυρού.
Σας περιμένουμε όλους.

ΕΓΚΑΙΝΙΑ ΠΟΛΥΧΩΡΟΥ ΑΝΤΑΠΟΔΟΤΙΚΗΣ ΑΝΑΚΥΚΛΩΣΗΣ
2020-01-28 12:00 - 14:00
Ο Υπουργός Εσωτερικών Παναγιώτης Θεοδωρικάκος, ο Δήμαρχος Νέας Σμύρνης Σταύρος Τζουλάκης και το Διοικητικό Συμβούλιο του Εθνικού Συλλογικού Συστήματος «Ανταποδοτική Ανακύκλωση» σας προσκαλούν στα εγκαίνια του Πολυχώρου Ανταποδοτικής Ανακύκλωσης του Ολοκληρωμένου Προγράμματος «Νέα Γενιά Ανακύκλωσης» του Υπουργείου Εσωτερικών.
Η εκδήλωση θα γίνει την Τρίτη 28 Ιανουαρίου και ώρα 12.00 μ.μ. στην οδό Ευξείνου Πόντου και Σωκίων, στη Νέα Σμύρνη.

Παρουσίαση του λευκώματος "Ίμβρος.Ταξίδι στο χρόνο μέσα από τις γεύσεις και τις παραδόσεις"
2020-01-26 12:00 - 14:00
Το Δ.Σ. και η Επιτροπή Κυριών του Συλλόγου Ιμβρίων σας προσκαλούν στην παρουσίαση του λευκώματος “Ίμβρος. Ταξίδι στο χρόνο μέσα από τις γεύσεις και τις παραδόσεις”, την Κυριακή 26 Ιανουαρίου 2020, ώρα 12.00, στο Σύλλογο Ιμβρίων. Το λεύκωμα σχεδιάστηκε και υλοποιήθηκε εξ’ ολοκλήρου με την ευγενική χορηγία της Ίμβριας κ. Δέσποινας Πορτοκάλη.
Θα ακολουθήσει γευστική γνωριμία με την Ιμβριώτικη κουζίνα, τα έθιμα και τη γαστρονομική παράδοση της Ίμβρου. Η έκδοση σκοπό έχει την ενίσχυση του κοινωνικού έργου του Συλλόγου και των σχολείων της Ίμβρου.
Π.Α. τηλ: 2109345096, email: info@imvrosisland.org

ΕΘΕΛΟΝΤΙΚΗ ΑΙΜΟΔΟΣΙΑ
2020-01-19 10:00 - 14:00 | Γαλαξίας – Δημοτικός Πολυχώρος Πολιτισμού Νέας Σμύρνης, 2ας Μαΐου 16, Νέα Σμύρνη, 171 21, Greece
Η Κοινωνική Υπηρεσία του Δήμου Νέας Σμύρνης σε συνεργασία με το Γενικό Νοσοκομείο Ασκληπιείο Βούλας διοργανώνουν εθελοντική αιμοδοσία για την ενίσχυση της Δημοτικής Δανειστικής Τράπεζας Αίματος.
Η αιμοδοσία είναι μια απλή, ανώδυνη και ασφαλής διαδικασία και διαρκεί 5-10 λεπτά της ώρας. Δεν απαιτεί κάποια ιδιαίτερη προετοιμασία ενώ ο όγκος αίματος που προσφέρεται είναι μόνο το 1/20 του συνολικού όγκου αίματος του οργανισμού του ανθρώπου και η αναπλήρωσή του γίνεται σε 10 λεπτά.

Στην εποχή μας η αλληλεγγύη είναι πιο σημαντική από ποτέ, και ειδικά για τους συνανθρώπους μας, που κάποια στιγμή έχουν ανάγκη από το πολυτιμότερο αγαθό ζωής, το αίμα, είμαστε σίγουροι ότι θα δηλώσετε παρόντες.

Η αιμοδοσία θα γίνει στον Δημοτικό Πολιτιστικό Πολυχώρο του Γαλαξία στην Πλατεία της Νέας Σμύρνης, τη Κυριακή 19 Ιανουαρίου 2020, από τις 10πμ έως τις 2μμ.

Σας περιμένουμε!

ΚΟΠΗ ΠΙΤΑΣ ΤΩΝ ΚΑΠΗ
2020-01-14 13:30 - 17:00
THN ΤΡΙΤΗ 14-01-2020 ΣΤΙΣ 13:30 ΤΟ ΜΕΣΗΜΕΡΙ ΤΑ ΚΑΠΗ ΜΑΣ ΚΟΒΟΥΝΕ ΣΤΟ ΚΕΝΤΡΟ ΔΙΟΓΕΝΗΣ ΤΗΝ ΒΑΣΙΛΟΠΙΤΑ ΤΟΥΣ

ΑΠΟΔΟΧΗ ΤΟΥ ΕΑΥΤΟΥ ΜΑΣ, ΤΩΝ ΑΛΛΩΝ, ΤΩΝ ΑΡΝΗΤΙΚΩΝ ΣΥΝΑΙΣΘΗΜΑΤΩΝ, ΤΩΝ ΑΝΑΤΡΕΠΤΙΚΩΝ ΓΕΓΟΝΟΤΩΝ
2019-12-22 19:00 - 21:00 | Δημοτική Βιβλιοθήκη, Νικομηδείας 7, Αθήνα, Νέα Σμύρνη, 17121, Ελλάδα
Ο Σύλλογος Γονέων & Κηδεμόνων του 2ου και 3ου Γυμνασίου Νέας Σμύρνης & του 2ου και 3ου Λυκείου Νέας Σμύρνης σε συνεργασία με τον Σύλλογο Διδασκόντων του 3ου Γυμνασίου της πόλης μας, καλεί τους γονείς σε ανοιχτή συζήτηση με την ψυχοθεραπεύτρια και συγγραφέα Δάφνη Φιλίππου.
Η εκδήλωση θα διεξαχθεί την Κυριακή 22 Δεκεμβρίου 2019, ώρα 19.00 στην αίθουσα της Βιβλιοθήκης ( Νικομηδείας 7-9 ).
Θέμα: ΑΠΟΔΟΧΗ
• αποδοχή του εαυτού μας, αποδοχή των άλλων,
• αποδοχή των αρνητικών συναισθημάτων,
• αποδοχή των ανατρεπτικών γεγονότων.
• Πώς βελτιώνει την ζωή μας, πώς θα την επιτύχουμε και ποια τα εμπόδια;

Θα δοθεί χρόνος για συζήτηση πάνω στα ερωτήματα που θα τεθούν.

ΠΑΙΔΙΑ, ΓΟΝΕΙΣ, ΕΚΠΑΙΔΕΥΤΙΚΟΙ ΤΩΝ ΚΔΑΠ ΓΙΟΡΤΑΖΟΥΝ ΤΑ ΧΡΙΣΤΟΥΓΕΝΝΑ
2019-12-20 18:00 - 20:00 | 7ο Δημοτικό Σχολείο Νέας Σμύρνης, Ευξείνου Πόντου και Αγίων Σαράντα, Νέα Σμύρνη, Νέα Σμύρνη, 17121, Ελλάδα
Σας προσκαλούμε στη χριστουγεννιάτικη μας παράσταση την Παρασκευή 20 Δεκεμβρίου 2019 και ώρα 18:00 στο 7ο Δημοτικό Σχολείο Νέας Σμύρνης

Ο ΔΗΜΟΣ ΝΕΑΣ ΣΜΥΡΝΗΣ ΒΡΑΒΕΥΕΙ ΤΟΥΣ ΑΠΟΦΟΙΤΟΥΣ ΤΩΝ ΛΥΚΕΙΩΝ ΤΟΥ
2019-12-19 18:00 - 20:00 | Ευγενίδειο Ίδρυμα, Λεωφ. Συγγρού 387, Αθήνα, Νέα Σμύρνη, Ελλάδα
Την Πέμπτη 19 Δεκεμβρίου 2019 και ώρα 18.00, στο Ευγενίδειο Ίδρυμα (Λεωφ. Συγγρού 387, Παλαιό Φάληρο), θα πραγματοποιηθεί η εκδήλωση για τη βράβευση των αποφοίτων όλων των Λυκείων του Δήμου Νέας Σμύρνης.
Η παρουσία σας αποτελεί ιδιαίτερη τιμή για όλους μας.

Τα γλυπτά του Βάσου Καπάνταη
2019-12-19 17:00 - 19:00 | ΑΙΘΟΥΣΑ ΔΗΜΟΤΙΚΟΥ ΣΥΜΒΟΥΛΙΟΥ, 2ας Μαΐου 8, Νέα Σμύρνη, 17121, Ελλάδα
Η Εκπαιδευτική Επιτροπή του Σύγχρονου Λαϊκού Πανεπιστημίου του ∆ήμου Νέας Σμύρνης σας προσκαλεί την ΠΕΜΠΤΗ 19 ∆εκεμβρίου 2019, ώρα 17:00
στην 6η εισήγηση της ΕΝΟΤΗΤΑΣ 102 : 90 Χρόνια Νέα Σμύρνη: Ιστορικές και Πολιτισμικές Προσεγγίσεις, με θέμα:
Το «γλυπτικό σύνολο» του Βάσου Καπάνταη στην πλατεία Χρυσοστόμου Σμύρνης : ένα υπαίθριο μουσείο μνήμης

ΑΓΧΟΣ ΤΩΝ ΕΞΕΤΑΣΕΩΝ & ΤΡΟΠΟΙ ΔΙΑΧΕΙΡΙΣΗΣ - ΚΙΝΗΤΡΑ ΜΑΘΗΣΗΣ ΚΑΙ ΑΠΟΤΕΛΕΣΜΑΤΙΚΟ ΔΙΑΒΑΣΜΑ
2019-12-15 18:00 - 20:00
Ο Σύλλογος Γονέων Λυκείου Προτύπου Ευαγγελικής Σχολής Σμύρνης, με την υποστήριξη της Ένωσης Γονέων Νέας Σμύρνης και Παλαιού Φαλήρου, διοργανώνει σειρά σεμιναρίων και σας προσκαλεί στη δεύτερη θεματική με θέμα: “Άγχος των εξετάσεων και τρόποι διαχείρισης – Κίνητρα μάθησης και αποτελεσματικό διάβασμα”.
Η εκδήλωση θα διεξαχθεί την Κυριακή 15 Δεκεμβρίου 2019 και ώρα 18.00.

Προβολή ταινίας: «Still Alice», Φροντίζοντας τους φροντιστές. Όταν η αγάπη ενώνει!
2019-12-13 18:30 - 20:30 | Ψηφιακό Μουσείο Νέας Σμύρνης, Ελευθερίου Βενιζέλου 87, Αθήνα, Νέα Σμύρνη, 17121, Ελλάδα
Εκδήλωση Τοπικής Ομάδας Προαγωγής Ψυχικής Υγείας (Τ. Ο. Π. Ψ. Υ.) Δήμου Νέας Σμύρνης.
13/12/2019
Ψηφιακό Μουσείο Νέας Σμύρνης ( Λεωφ. Ελ. Βενιζέλου 87) – 6:30 μ.μ.
Σας περιμέμουμε!
(Με την ευγενική στήριξη του Συλλόγου Υπαλλήλων Δήμου Νέας Σμύρνης)

Ημερίδα Συμβουλευτική Ενηλίκων: Διαχείριση της απώλειας στην καθημερινή ζωή του προσώπου στο μίκρο - μάκρο κοινωνικό του περιβάλλον
2019-12-07 11:00 - 14:00
Το Γραφείο Παιδείας του Δήμου Νέας Σμύρνης ανακοινώνει την υλοποίηση Ημερίδας Συμβουλευτικής Ενηλίκων, με τίτλο:
«Διαχείριση της απώλειας στην καθημερινή ζωή του προσώπου στο μίκρο – μάκρο κοινωνικό του περιβάλλον».
Στην ημερίδα θα αναπτυχθεί η θεμελιώδης και πάντα επίκαιρη για τον άνθρωπο πρόκληση διαχείρισης της απώλειας και της αντιμετώπισης της σε προσωπικό, κοινωνικό και ιστορικό επίπεδο. Θα εξετάσουμε την απώλεια στις ποικίλες μορφές που απαντιέται στην ζωή του ατόμου. Θα επιχειρηθεί μια συγκριτική παρουσίαση του τρόπου βίωσής της από τις προηγούμενες γενιές έως τις επόμενες. Παράλληλα θα αναπτύξουμε τα στάδια του μηχανισμού επούλωσης και τους τρόπους στήριξης του προσώπου που βιώνει απώλεια.
Θα ακολουθήσει συζήτηση με τους συμμετέχοντες.
ΕΙΣΗΓΗΤΡΙΑ : Γεσθημανή Παντελίδου
Σύμβουλος Ψυχικής Υγείας – Ψυχοθεραπεύτρια
Το ΣΑΒΒΑΤΟ 07 Δεκεμβρίου 2019, ώρες 11:00 – 14:00
Η Ημερίδα θα πραγματοποιηθεί στην ΑΙΘΟΥΣΑ ΔΗΜΟΤΙΚΟΥ ΣΥΜΒΟΥΛΙΟΥ, 2ας Μαΐου 8, Κεντρική Πλατεία Νέας Σμύρνης. Είσοδος Ελεύθερη.
Πληροφορίες: Γραφείο Παιδείας Δήμου Νέας Σμύρνης, Ελ. Βενιζέλου 16, 2132025840 – 833

ΗΜΕΡΙΔΑ "ΑΥΤΟΕΚΤΙΜΗΣΗ: ΠΑΙΔΙ - ΣΧΟΛΕΙΟ - ΟΙΚΟΓΕΝΕΙΑ"
2019-11-03 18:00 | Γαλαξίας – Δημοτικός Πολυχώρος Πολιτισμού Νέας Σμύρνης, 2ας Μαΐου 16, Νέα Σμύρνη, 171 21, Greece
Το Τμήμα Νεότητας του Περιφερειακού Τμήματος Ν. Σμύρνης του Ελληνικού Ερυθρού Σταυρού σας προσκαλεί στην ημερίδα που διοργανώνει με θέμα:
ΑΥΤΟΕΚΤΙΜΗΣΗ : ΠΑΙΔΙ – ΣΧΟΛΕΙΟ – ΟΙΚΟΓΕΝΕΙΑ την ΚΥΡΙΑΚΗ 3 ΝΟΕΜΒΡΙΟΥ 2019 και ώρα 18.00 μ.μ. στον ΠΟΛΙΤΙΣΤΙΚΟ ΠΟΛΥΧΩΡΟ «ΓΑΛΑΞΙΑΣ»
στην Κεντρική Πλατεία Νέας Σμύρνης.
Ομιλητές στην εκδήλωση:

Δρ. Βίκυ Σίμου – Καθηγήτρια Ειδικής Αγωγής, Ψυχολογίας, Παιδαγωγικής & Αυτοεκτίμησης
Γιώργος Πίχλιαβας – Εκπαιδευτικός Ειδικής Αγωγής – Διευθυντής Δημ. Σχολείου

Η παρουσία σας θα μας δώσει μεγάλη χαρά.
Για το Περιφ. Τμήμα
Ο Πρόεδρος
Θωμάς Γιαννιώτης
Για το Τμήμα Νεότητας
Ο Πρόεδρος
Γιώργος Πίχλιαβας

Συνέδριο BSI – Buying for Social Impact
2019-10-04 10:00 - 17:00 | Περιφερειακή Ένωση Δήμων Αττικής, Κότσικα 4, Αθήνα, Αττική, 104 34, Greece
Το συνέδριο πραγματοποιείται στο πλαίσιο του Ευρωπαϊκού έργου Buying for Social Impact, μιας πρωτοβουλίας της Ευρωπαϊκής Επιτροπής για την προώθηση των κοινωνικά υπεύθυνων δημόσιων συμβάσεων. Το έργο υλοποιείται σε 15 κράτη μέλη της ΕΕ, συμπεριλαμβανομένης της Ελλάδας, από μια κοινοπραξία πέντε ευρωπαϊκών οργανισμών: την Ευρωπαϊκή Ένωση Πληροφόρησης για την Τοπική Ανάπτυξη (AEIDL), το Ευρωπαϊκό Δίκτυο Πόλεων και Περιφερειών για την Κοινωνική Οικονομία (REVES), την Social Economy Europe (SEE), την DIESIS COOP και το Ευρωπαϊκό Δίκτυο Επιχειρήσεων Κοινωνικής Ένταξης (ENSIE).
Κύριος στόχος του συνεδρίου είναι η ανάπτυξη του διαλόγου μεταξύ στελεχών του δημόσιου τομέα με αρμοδιότητες στο πεδίο των δημοσίων συμβάσεων, εξειδικευμένων εμπειρογνωμόνων καθώς και εκπροσώπων της κοινωνικής οικονομίας και επιχειρηματικότητας σχετικά με την προοπτική αξιοποίησης των δημοσίων συμβάσεων για την παράλληλη επίτευξη κοινωνικών, περιβαλλοντικών και οικονομικών στόχων. Περαιτέρω, το συνέδριο επεδίωκε την διάδοση καλών
πρακτικών στο πεδίο των κοινωνικά υπεύθυνων δημοσίων προμηθειών τόσο από την Ελλάδα όσο και από άλλα κράτη μέλη της ΕΕ.
Τον Δήμο θα εκπροσωπήσει ο Δήμαρχος κύριος Σταύρος Τζουλάκης. Στην πρώτη συνέδρια συμμετέχει ο Γενικός Γραμματέας του Δήμου μας Δρ. Μιχάλης Χρηστάκης πραγματοποιώντας εισήγηση με τίτλο: Η αξιοποίηση των Κοινωνικών Επιχειρήσεων ως παρόχων Κοινωνικών Υπηρεσιών στο πλαίσιο ανάπτυξης τοπικών στρατηγικών κοινωνικής καινοτομίας.
Τέλος, στο συνέδριο συμμετέχουν στελέχη των Οικονομικών και Κοινωνικών Υπηρεσιών του Δήμου μας καθώς και εκπρόσωποι των συνεργαζόμενων Κοινωνικών Συνεταιριστικών Επιχειρήσεων.

Επίδειξη Πρώτων Βοηθειών
2019-09-14 11:30 - 14:00 | Κεντρική Πλατεία Νέας Σμύρνης, 2ας Μαΐου 30, Νέα Σμύρνη, 17121, Greece
Το Περιφερειακό Τμήμα Νέας Σμύρνης του Ελληνικού Ερυθρού Σταυρού, με το Σώμα Εθελοντών Σαμαρειτών Διασωστών και Ναυαγοσωστών, γιορτάζοντας την Παγκόσμια Ημέρα Πρώτων Βοηθειών, έχοντας στόχο να τονίσουν σε όλους τους συμπολίτες μας την σπουδαιότητα των Πρώτων Βοηθειών σε καταστάσεις έκτακτης ανάγκης, σας προσκαλούν στην επίδειξη δράσης Πρώτων Βοηθειών που διοργανώνουν το ΣΑΒΒΑΤΟ 14 ΣΕΠΤΕΜΒΡΙΟΥ 2019 και ώρα 11.30 π.μ.στην ΚΕΝΤΡΙΚΗ ΠΛΑΤΕΙΑ ΝΕΑΣ ΣΜΥΡΝΗΣ (έναντι Τράπεζας Πειραιώς).
Η επίδειξη θα υλοποιηθεί από τους εκπαιδευτές του Σώματος Εθελοντών Σαμαρειτών Διασωστών και Ναυαγοσωστών Νέας Σμύρνης.

Ημερίδα «ΜΑΘΕ! ΜΙΛΑ! ΖΗΣΕ!»
2019-01-30 18:30 - 20:30 | 5ο Δημοτικό Σχολείο Νέας Σμύρνης, Ευξείνου Πόντου 171, Νέα Σμύρνη, 171 23, Greece
Το Γραφείο Παιδείας του Δήμου Νέας Σμύρνης, σε συνεργασία με τον Σύλλογο Γονέων του 5ου Δημοτικού Νέας Σμύρνης, ανακοινώνει την υλοποίηση διαδραστικής Ημερίδας ενημέρωσης μαθητών, δασκάλων, εκπαιδευτικών και γονέων για τα σοβαρά θέματα του bullying (σχολικός εκφοβισμός) και του εθισμού στα ηλεκτρονικά παιχνίδια (gaming disorder) που ο Παγκόσμιος Οργανισμός Υγείας ανακήρυξε πλέον ως ψυχική διαταραχή, με γενικό τίτλο:
«ΜΑΘΕ! ΜΙΛΑ! ΖΗΣΕ!»
με γενικό εισηγητή τον ψυχίατρο-ψυχοθεραπευτή κύριο Δημήτρη Σούρα, Διευθυντή της Ψυχιατρικής Κλινικής του Νοσοκομείου «Metropolitan» και Υπεύθυνο Ψυχίατρο του Ωνασείου Καρδιοχειρουργικού Κέντρου σε θέματα προ και μεταμοσχευτικού ελέγχου.
Η Ημερίδα θα πραγματοποιηθεί στην Αίθουσα Εκδηλώσεων του 5ου Δημοτικού Σχολείου Νέας Σμύρνης, Ευξείνου Πόντου 171.

2η ημερίδα κολύμβησης
2018-06-02 11:15 | Δημοτικό κολυμβητήριο Νέας Σμύρνης, Εθνικής Στέγης & Αρτάκης, Νέα Σμύρνη, 17124, Greece
Το Αθλητικό Τμήμα του Δήμου Νέας Σμύρνης διοργανώνει τη δεύτερη ημερίδα κολύμβησης που θα πραγματοποιηθεί στις 2 Ιουνίου, ημέρα Σάββατο και ώρα 12:00 (ώρα προθέρμανσης & επιβεβαίωση συμμετοχής: 11:15, ώρα έναρξης ημερίδας:12:00).
Δικαίωμα συμμετοχής έχουν τα μέλη του προγράμματος «Κολύμβησης Κοινού» που υλοποιείται από το Δήμο της Νέας Σμύρνης. Η υποβολή των αιτήσεων συμμετοχής θα γίνεται στο γραφείο κοινού (είσοδος κολυμβητηρίου) από 07/05/2018 έως και 31/05/2018.
Τόπος διεξαγωγής : Δημοτικό κολυμβητήριο Νέας Σμύρνης
Τηλέφωνα επικοινωνίας: 210 9333667, εσωτ. 100, 101, 121

Πανελλήνιο Πρωτάθλημα Καλλιτεχνικής Κολύμβησης
2018-05-03 00:00 - 2018-05-06 00:00 | Δημοτικό κολυμβητήριο Νέας Σμύρνης, Εθνικής Στέγης & Αρτάκης, Νέα Σμύρνη, 17124, Greece
Από την Πέμπτη 3 έως την Κυριακή 6 Μαΐου θα πραγματοποιηθεί στο Δημοτικό Κολυμβητήριο της Νέας Σμύρνης το Πανελλήνιο Πρωτάθλημα
Καλλιτεχνικής (Συγχρονισμένης) Κολύμβησης Νεανίδων.
Για όσους ενδιαφέρονται να το παρακολουθήσουν το ωράριο των αγώνων έχει ως εξής:

Πέμπτη: 09.00 – 14.00 & 16.00 – 21.30
Παρασκευή: 09.00 – 14.20 & 17.00 – 20.30
Σάββατο: 09.00 – 14.20 & 17.00 – 20.30
Κυριακή: 09.00 – 18.00

Η είσοδος για το κοινό είναι ελεύθερη.
